പ്ലസ് വണ് പ്രവേശനം: അപേക്ഷ സ്വീകരിക്കല് ഓണം കഴിഞ്ഞ് തിരുവനന്തപുരം ഒന്നാം വര്ഷ ഹയര് സെക്കന്ഡറി പ്രവേശനത്തിന്റെ അപേക്ഷ ഓണ അവധിക്ക് ശേഷം 24 മുതല് സ്വീകരിക്കും. കരട് പ്രോസ്പെക്ടസ് അഞ്ച് ഭേദഗതിയോടെ സര്ക്കാര് അംഗീകരിച്ചു. ഇത് ചൊവ്വാഴ്ച പ്രസിദ്ധീകരിച്ചേക്കും. ഹയര് സെക്കന്ഡറി പ്രവേശനത്തിന് കണക്കാക്കാവുന്ന പരമാവധി ബോണസ് പോയിന്റ് 10 ആയി നിജപ്പെടുത്തും. നീന്തല്, ജവാന്മാരുടെ മക്കള് ഉള്പ്പെടെ പ്രത്യേക ഘടകത്തെ ഒഴിവാക്കില്ല. എയ്ഡഡ് സ്കൂളുകളിലെ 30 ശതമാനം സംവരണത്തില് 20 ശതമാനം മാനേജ്മെന്റ് ക്വോട്ടയാണ്.ബാക്കി 10 ശതമാനത്തില് അതത് സമുദായത്തില്പ്പെട്ട വിദ്യാര്ഥികള്ക്ക് മെരിറ്റ് അടിസ്ഥാനത്തില് പ്രവേശനം നല്കണം. നിലവിലുള്ള എല്ലാ സംവരണത്തിനും ഒപ്പം മുന്നോക്ക വിഭാഗങ്ങളിലെ സാമ്ബത്തികമായി പിന്നോക്കം നില്ക്കുന്ന വിദ്യാര്ഥികള്ക്കും 10 ശതമാനം സംവരണം തുടരും. 20,000 സീറ്റ് മുന്നോക്ക സംവരണ വിഭാഗക്കാര്ക്കും ലഭിക്കും. പരീക്ഷ ജയിച്ച എല്ലാവര്ക്കും പ്രവേശനം ഉറപ്പാക്കുന്നതിന് വടക്കന് ജില്ലകളില് 20 ശതമാനവും തെക്കന് ജില്ലകളില് 10 ശതമാനവും സീറ്റ് വര്ധിപ്പിച്ചിരുന്നു. കൂടുതല് സീറ്റ് വേണ്ടിവന്നാല് പരിശോധിക്കുമെന്ന് പൊതുവിദ്യാഭ്യാസ മന്ത്രി വി ശിവന്കുട്ടി അറിയിച്ചിട്ടുണ്ട്.